Is jy `n aspirant wetenskaplike? « Informasietegnologie
« (English) So did you also get an e-mail from Pravin Gordhan?
Institusionele programmatuuroplossings »
Is jy `n aspirant wetenskaplike?
Google het onlangs 'n toepassing vrygestel wat jou innerlike wetenskaplike sal aanwakker. Science Journal meet en neem intyds data op deur middel ingeboude sensors in Android-fone.
Met die Science Journal-toepassing kan jy data insamel vanuit jou omgewing. Die toepassing gebruik die foonsensors om lig en klank, te meet, sodat jy die data grafies kan voorstel, eksperimente kan opneem en vrae en idees kan opneem.
As jou doel is om die wêreld oor te neem soos 'n wafferse, bose wetenskaplike, is hierdie dalk nie heeltemal vir jou nie. Dis wel gepas vir in plaas van klein eksperimentjies vir jou eie vermaak.
Die hoofdoel van Google se nuwe projek is om kinders opgewonde oor en betrokke by wetenskap te kry. Moet egter nie dink volwassenes kan dit nie geniet nie; hulle kan net so lekker weteskaplike speel.
Science Journal is deel van Google se groter inisiatief, The Making & Science Initiative. Dit glo dat enigiemand 'n wetenskaplike kan wees as hy net die alledaagse dophou, probeer verstaan hoe dit werk en projekte skep wat dalk 'n impak op die wêreld kan maak.
Met Science Journal kan jy ook 'n digitale joernaal hou en notas maak van jou eksperimente – net vir ingeval jy `n wetenskaplike deurbraak maak en vergeet het wat jy gedoen het.
Die toepassing is gratis beskikbaar op die Google Play-winkel en jy het 'n slimfoon met Android 4.4 KitKat nodig om die 14MB toepassing te installeer.
Lees ook meer oor Google se ander projekte, onder andere 'n modulêre selfoon en slim klere.
This entry was posted on Woensdag, Mei 25th, 2016 at 2:30 nm	and is filed under Toepassings, Navorsing. You can follow any responses to this entry through the RSS 2.0 feed. Both comments and pings are currently closed.